Miguela Xuereb .td_uid_2_601c0935a0d5c_rand.td-a-rec-img{text-align:left}.td_uid_2_601c0935a0d5c_rand.td-a-rec-img img{margin:0 auto 0 0} Id-deputat Nazzjonalista Jason Azzopardi qal li l-ħaddiema mhux ġurnata oħra btala jridu, iżda paga aħjar. Meta kien qed jitkellem fil-Parlament waqt id-dibattitu dwar l-abbozz ta' liġi li jemenda l-Att dwar il-Festi Nazzjonali u Btajjel Pubbliċi, Dr Azzopardi stqarr li dak li għandhom bżonn in-nies huwa iktar dħul mhux tant iktar vaganzi. Semma istanzi ta' ħaddiema fil-privat li lil min iħaddem qed jgħidulu biex minflok btala jagħtihom iktar paga. "Ħa naħdimha u ħallasni tagħha qed jgħidu l-ħaddiema," insista Azzopardi. Id-deputat Nazzjonalista kien qed jirribatti diskors li għamel ilbieraħ il-Ministru Carmelo Abela fejn qal li mill-2005, il-Gvern Nazzjonalista, bl-iskuża li jżid il-produttività kien seraq erbat ijiem fis-sena lil 140,000 ħaddiem. L-MP Nazzjonalista qal li "fl-2005 taħt l-amministrazzjoni Gonzi, Malta flimkien mal-Ġermanja kienu l-uniċi pajjiżi li raw żieda fl-impjiegi fis-suq tal-SMEs". Azzopardi qal li skont il-Eurostat fl-2019, qabel il-pandemija, kien hawn żieda ta' 9,000 fil-kategorija tal-persuni f'riskju ta' faqar u esklużjoni soċjali u issa dan tela' għal 89,000 ruħ. "Dan għaliex skont l-NSO", Azzopardi qal, "il-paga medja ta' ħaddiem Malti hi €17,500 u l-Eurostat tqis li koppja b'żewġ ulied taqla' inqas minn €19,346 qiegħda fil-periklu ta' faqar u esklużjoni soċjali". Azzopardi qal li l-PN jappoġġja l-miżura tal-Gvern li jrodd lura l-btajjel li jaqgħu fil-weekend għax qed jassumi li l-Gvern għamel l-istudji neċessarji u l-konsultazzjonijiet meħtieġa mal-imsieħba soċjali. Hu talab lill-Gvern jippubblika dawn l-istudji. Saħaq li l-Gvern għandu jipprovdi miżuri temporanji ta' għajnuna finanzjarja lill-employers kollha, ħalli jkun ċert li din il-miżura ma tħallix effetti kontro-produċenti. "Għollu l-paga minima; il-Gvern ammetta li mhix f'livell aċċettabbli" – Moviment Graffitti Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn .td_uid_3_601c0935a11e4_rand.td-a-rec-img{text-align:left}.td_uid_3_601c0935a11e4_rand.td-a-rec-img img{margin:0 auto 0 0}